b'\n_START_ARTICLE_\nSumpviklere\n_START_SECTION_\nUtseende\n_START_PARAGRAPH_\nStort sett middelsstore (de norske artene har vingespenn 10-23 millimeter), brunlige eller gr\xc3\xa5aktige viklere med forholdsvis smale vinger, forvingene gjerne med fine tverrstriper. Disse artene er gjerne sv\xc3\xa6rt variable b\xc3\xa5de i st\xc3\xb8rrelse og farge.\n_START_SECTION_\nLevevis\n_START_PARAGRAPH_\nSumpviklerne lever p\xc3\xa5 fuktige steder, s\xc3\xa6rlig ved saltvann. Larvene utvikler seg p\xc3\xa5 ulike siv og halvgress, blant annet siv (Juncus), sivaks (Scirpus) og starr (Carex)._NEWLINE_De norske artene er forholdsvis sjeldne og flere er regnet som truede.\n_START_SECTION_\nUtbredelse\n_START_PARAGRAPH_\nSlekten er utbredt i alle verdensdeler bortsett fra S\xc3\xb8r-Amerika (og Antarktis, der det nesten ikke finnes landdyr).'